**Template de lucru pentru completarea cererii de finanțare din formularul online pentru proiecte de/pentru tineret**

* Titlul proiectului:

*(Formulați o denumire succintă, clară, elocventă; aceasta va fi enunțată în toate comunicările publice)*

* Sumar (max. 300 de cuvinte):

*(Descrieți succint proiectul, grupurile țintă cărora li se adresează și rezultatele urmărite, evidențiind elementele particulare care o definesc, o disting în contextele și domeniile de tineret și prin care aduce plusvaloare în comunitate. Sumarul proiectului va fi comunicat public și va putea fi folosit pentru materialele promoționale realizate.)*

* Perioada de implementare (max. 300 de cuvinte):

*(Menționați intervalul calendaristic estimat pentru implementare, precum și datele estimative pentru evenimentele deschise publicului și locațiile propuse, cu menționarea* *acordurilor de principiu privind utilizarea respectivelor spații,* *în cazul în care nu sunt la sediul solicitantului.)*

* Valoarea totală a proiectului, în lei:

*(Valoarea totală a proiectului este suma valorii finanțării nerambursabile solicitate și a valorii co-finanțării, din surse proprii și/sau atrase. Valoarea totală cuprinde cheltuielile eligibile necesare.)*

* Valoarea finanțării nerambursabile solicitate, în lei:
* Valoarea co-finanțării din surse proprii și/sau atrase, în lei:
* Procentul co-finanțării din surse proprii și/sau atrase (de ex.: 25,5%)
* Conceptul, conținutul și viziunea (max. 1000 de cuvinte)

*(Prezentați succint și concret proiectul prin conceptul și viziunea acestuia. Descrieți, pe scurt, conținutul de activități.)*

* Context și justificare (max. 1500 de cuvinte):

*(Analizați contexul social pentru care se propune proiectul. Identificați problema sau nevoia la care proiectul răspunde, inclusiv posibile efecte în context. Justificați modul în care proiectul propus contribuie la satisfacerea nevoilor sau la cartografierea de oportunități noi pentru beneficiari și pentru solicitant.)*

* Scop și obiective (max. 1000 de cuvinte):

*(Enunțați scopul proiectului. Definiți S.M.A.R.T. obiectivele generale și specifice ale proiectului și evidențiați modul în care acestea răspund nevoilor identificate, analizând individual fiecare obiectiv și prioritate atinse.)*

* Grup țintă. Beneficiari direcți și indirecți (max. 1000 de cuvinte):

*(Definiți calitativ și cantitativ grupul țintă, beneficiarii direcți și indirecți ai proiectului, furnizând date concrete. Pentru o definire corectă, parcurgeți semnificația termenilor din preambulul regulamentului.)*

* Activități (max. 2000 de cuvinte):

*(Descrieți activitățile proiectului, în secvențialitatea lor logică, menționând pentru fiecare în parte următoarele: i). activitățile specifice și subactivitățile acestora, ii). perioada și locul/locurile în care se desfășoară, iii). partenerii/profesioniștii implicați și rolurile aferente. Includeți și activități interne de management de proiect: planificare calendaristică, monitorizare, evaluare și raportare.)*

* Valoare adăugată și impact (max. 1000 de cuvinte):

*(Definiți punctele în care proiectul inovează și atributele care îl diferențiază de alte proiecte similare sau de ediții trecute ale acesteia. Evidențiați impactul specific estimat, efectele la nivelul grupurilor țintă stabilite, atât prin indicatori calitativi, cât și prin indicatori de rezultat cuantificabili, corespunzători obiectivelor specifice.)*

* Abordări în relație cu oamenii - public, voluntari, profesioniști (max. 1500 de cuvinte):

*(Includeți metodele și pașii care trebuie urmați prin care: stimulați accesul și participarea la activități pentru tineret, atrageți și dezvoltați noi categorii de public, dezvoltați mobilități internaționale pentru tineri, sporiți gradul de participare a tinerilor la viața publică, educațională și culturală locală, stimulați accesului la informație și tehnologie, organizați acțiuni de integrare socio-profesională, promovați dialogului intercultural și moduri de combatere a rasismului, a xenofobiei și intoleranței în rândul tinerilor. Posibile abordări ar putea include: adoptarea principiilor incluziunii, accesibilizarea activităților, implicarea de educatori, mentori, profesioniști din diferite domenii, alegerea unor cartiere sau spații periferice, oferirea de oportunități de dialog cu specialiști, formarea publicului, voluntarilor, profesioniștilor din alte sectoare, etc.)*

* Comunicare, promovare, diseminare (max. 1000 de cuvinte):

*(Descrieți succint metodele și canalele de promovare și vizibilitate ale proiectului, cum se asigură comunicarea și diseminarea activităților și rezultatelor către toate părțile interesate.)*

* Monitorizare, evaluare și riscuri (max. 1000 de cuvinte):

*(Descrieți indicatorii de impact cantitativi și calitativi folosiți pentru urmărirea implementării proiectului, instrumentele de evaluare a progresului și modalitățile de acțiune în caz de devieri de la planul inițial sau de rezultate neprevăzute. Includeți și riscurile estimate, precum și modalități de prevenire.)*

* Sustenabilitate (max. 500 de cuvinte):

*(Prezentați succint posibilitățile de continuare/repetare a proiectului după terminarea finanțării nerambursabile; descrieți în ce măsură proiectul aduce deschidere comunitară, relaționare publică și efecte durabile.)*

* Echipa de implementare (max. 1000 de cuvinte):

*(Prezentați succint experiența proprie - organizațională sau de coordonare - în conceperea, implementarea și dezvoltarea de proiecte similare din trecut. Descrieți succint rolurile din echipa de implementare, cu menționarea competențelor, expertizelor și experiențelor necesare fiecărui rol și includeți scurte prezentări în cazul persoanelor cu roluri asumate, respectiv metode de atragere de persoane noi în cazul rolurilor vacante.)*

* Parteneriate (max. 500 de cuvinte):

*(Prezentați succint parteneriatele, menționând expertiza și experiențele relevante, alături de roluri și responsabilități asumate în proiect.)*

* Alte mențiuni relevante (max.1000 de cuvinte):

*(Enumerați alte informații pe care le considerați relevante pentru proiect.)*